ลูกหนัก 10 กิโลกรัม ให้ทานยาลดไข้ชนิดหยดไป 5 ซีซี แทนที่จะเป็น 1.3 ซีซี จะเป็นอันตรายไหม เป็นยาพาราแบบหยด ใน1หลอดหยดมี0.8มล. ประกอบด้วยยาพาราเซตามอล 80 มก. ค่ะ
สวัสดีค่ะ สำหรับยาparacetamolชนิดหยด จะมีตัวยา paracetamol 100 มิลลิกรัมใน 1 ซีซี หรือ 80 มิลลิกรัมใน 0.8 ซีซีดังกล่าว ดังนั้นหากทานไป 5 ซีซี จะได้รับยาไป 500 มิลลิกรัม ซึ่งเป็นปริมาณยาที่มากไปสำหรับเด็กน้ำหนักตัว 10 กิโลกรัม อย่างไรก็ตาม ขนาดยา paracetamol ที่จะเป็นอันตรายต่อร่างกายเด็กคือ 150 มิลลิกรัมต่อน้ำหนักตัวเด็ก 1 กิโลกรัม ดังนั้นหากลูกหนัก 10 กิโลกรัม ปริมาณยาที่เป็นอันตรายคือ 1500 มิลลิกรัม ในการทานยา 1 ครั้ง หรือใน 1 วัน หรือทาน 1000 มิลลิกรัมติดต่อกัน 3 วันดังนั้นปริมาณยาที่ให้ไป ไม่ถือว่าอันตรายร้ายแรง แต่ควรให้ลูกหยุดทานยาดังกล่าวไปก่่อนค่ะ และหลังจากนี้ให้ใช้การเช็ดตัวลดไข้แทนการทานยาค่ะสำหรับพิษของยา paracetamol ที่หากลูกได้รับมากกว่า 1500 มิลลิกรัม จะเริ่มปรากฏหลังจากทานยาไปประมาณ 18-72 ชั่วโมงแล้ว โดยจะมีอาการปวดท้องด้านขวาแลลฉับพลัน คลื่นไส้ อาเจียน หัวใจเต้นเร็ว ความดันโลหิตต่ำ ตัวเหลือง ตาเหลือง ตับวายและไตวาย